
Parlamentul României

	SENAT

Comisia pentru buget,

finanțe, activitate bancară și piață de capital
Nr. XXII/228/18.06.2020
	
	CAMERA DEPUTAȚILOR

Comisia pentru buget, finanțe și bănci
Nr. 4c-2/333/18.06.2020


BIROURile  PERMANENTE
ALE
CELOR DOUĂ CAMERE ALE PARLAMENTULUI


Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.51/2020 pentru rectificarea bugetului asigurărilor sociale de stat pe anul 2020. (L233/2020, PLx154/2020)   
	PREŞEDINTE, 
Senator Viorel ARCAȘ    

                           
	PREŞEDINTE, 
Deputat Sorin LAZĂR 

RAPORT COMUN

asupra proiectului de Lege privind aprobarea Ordonanţei de urgenţă a Guvernului nr.51/2020 pentru rectificarea bugetului asigurărilor sociale de stat pe anul 2020


În conformitate cu prevederile art.21 din Regulamentul activităților comune ale Camerei Deputaților și Senatului, Comisia pentru buget, finanțe, activitate bancară și piață de capital a Senatului și Comisia pentru buget, finanțe și bănci a Camerei Deputaților, au fost sesizate spre dezbatere pe fond, cu proiectul de Lege privind aprobarea Ordonanţei de urgenţă a Guvernului nr.51/2020 pentru rectificarea bugetului asigurărilor sociale de stat pe anul 2020, transmis prin adresele L233/2020, respectiv PLx154/2020, în vederea întocmirii unui raport comun. 


Obiectul de reglementare al proiectului de Lege îl reprezintă rectificarea bugetului asigurărilor sociale de stat pe anul 2020, aprobat prin Legea nr.6/2020. 


Proiectul de Lege a fost avizat favorabil de către Consiliul Legislativ.


La dezbaterea proiectului de Lege a participat domnul Tudor Polak - secretar de stat în cadrul Ministerului Muncii și Justiției Sociale.   


Potrivit art.13 pct.2 din Regulamentul activităților comune ale Camerei Deputaților și Senatului,  membrii celor două comisii s-au întrunit în ședință comună online, în data de 18 iunie 2020 și au hotărât, cu majoritate de voturi, să propună spre dezbatere și adoptare, plenului Parlamentului, un raport comun de adoptare a proiectului de Lege privind aprobarea Ordonanţei de urgenţă a Guvernului nr.51/2020 pentru rectificarea bugetului asigurărilor sociale de stat pe anul 2020, în forma prezentată de Guvern.


În raport cu obiectul și conținutul său, proiectul de Lege face parte din categoria legilor ordinare și urmează a fi adoptat în conformitate cu prevederile art. 76 alin.(2) din Constituția României.
	PREŞEDINTE, 
Senator Viorel ARCAȘ    

 
	PREŞEDINTE, 
Deputat Sorin LAZĂR 

